BAY เปิดสำนักงานตัวแทนนครย่างกุ้ง หนุนธุรกิจไทยในเมียนมาร์
BAY เปิดสำนักงานตัวแทนนครย่างกุ้ง หนุนธุรกิจไทยในเมียนมาร์
22 เม.ย. 2558

นายโนริอากิ โกโตะ กรรมการผู้จัดการใหญ่และประธานเจ้าหน้าที่บริหาร ของธนาคารกรุงศรีอยุธยา จำกัด (มหาชน) หรือ BAY  เปิดเผยว่า BAY  ในเครือมิตซูบิชิ ยูเอฟเจ ไฟแนนเชียล กรุ๊ป (MUFG) ได้เปิดสำนักงานตัวแทน ณ นครย่างกุ้ง สหภาพเมียนมาร์ในวันนี้ โดยมุ่งสนับสนุนลูกค้าธุรกิจขนาดใหญ่ และลูกค้าธุรกิจเอสเอ็มอีของธนาคาร เพื่อแสวงหาโอกาสด้านการค้าและการลงทุนในเมียนมาร์
โดยความร่วมมือกับธนาคารแห่งโตเกียว-มิตซูบิชิ  ยูเอฟเจ จำกัด (BTMU) ซึ่งได้รับอนุมัติให้เปิดสาขาที่ให้บริการอย่างเต็มรูปแบบ ณ นครย่างกุ้ง
สำหรับการเปิดสำนักงานตัวแทนของกรุงศรีในเมียนมาร์ เป็นการตอกย้ำกลยุทธ์ของธนาคารในการสนับสนุนการขยายธุรกิจของลูกค้าออกไปนอกประเทศ โดยเฉพาะในประเทศเพื่อนบ้านของไทย โดยคาดหวังว่าการเปิดสำนักงานตัวแทนครั้งนี้จะช่วยขยายการค้า การลงทุนในระดับทวิภาคีของสองประเทศให้เพิ่มมากยิ่งขึ้น